tomron87/hebrew-wikipedia-sentences-corpus huggingface dataset:
הסרט היה לכישלון קופתי גדול כאשר תקציב הסרט היה 76 מיליון דולר אל מול הכנסות בגובה 35.1 מיליון דולר בלבד.
לאחר שהסדרה שלהם מ-1964 בוטלה, חיו רוקי הסנאי המעופף ובולווינקל האייל בשידורים חוזרים, בעקבות כך העיירה שלהם נהרסה והעצים ביער נכרתו.
בינתיים מנהיג אל-פחד ועוזריו בוריס ונטאשה יצאו ממסך הטלוויזיה כדי לשלוט בטלוויזיה בכבלים ולהפוך לנשיא ארצות הברית.
בעקבות זאת, יצאו רוקי ובולווינקל מעולמם המצויר כדי לעזור לסוכנת ה-FBI, קרן סימפתיה, על מנת לעצור תוכנית מרושעת של מנהיג "אל פחד" ועוזריו בוריס ונטאשה לשלוט בעולם, ויחד הם נוסעים ברחבי אמריקה, מתחמקים מהמלכודות של בוריס ונטאשה ונתקלים בהרפקאות מצחיקות.
הרפתקאות פיטר הארנב היא סדרת טלוויזיה בריטית המשודרת בישראל בערוץ הופ!
משנת 2014. הסדרה מבוססת על דמויות מספריה של הסופרת ביאטריקס פוטר, המפורסם ביניהן הוא "פיטר הארנב".
פיטר הארנב רוצה לגדול ולהיות כמו אביו המנוח, בעזרת יומנו של אביו וחבריו, הוא נחוש להרפתקאות חדשות ומהנות ולהישמר מחיות שרוצות לטרוף אותו ואת חבריו ולהתגנב לגינה של הגנן העצבני מר מקרגור.
פיטר - ארנב צעיר, הדמות הראשית בסדרה, בעזרת יומנו של אביו המנוח וחבריו הוא נקלע להרפתקאות וסכנות.
בנג'מין - ארנב צעיר, בן דודו של פיטר.
לילי - ארנבת צעירה ולבנה, חברתם של בנג'מין ופיטר.
נאטקין - סנאי חסר זנב המשתייך לשבט הסנאים וגר סמוך לבית העץ, חבר של הארנבים.
גברת ארנב - ארנבת בוגרת, אימו החד הורית של פיטר שלא מרשה לו ולחבריו לצאת מהבית.
קוטן - ארנבת צעירה, אחותו של פיטר.
פלופסי ומופסי - שתי ארנבות תאומות, אחיותיו של פיטר.
מר באונסר - אביו של בנג'מין, מדען, שממציא המצאות שעוזרות לארנבים להיחלץ מצרות.
פליקס - סנאי המשתייך לשבט הסנאים וגר סמוך לבית העץ, יד ימינו של נאטקין.
גברת פדלדק - אווזה, ידידה של הארנבים.
גברת טיגי וינקל - קיפודה כובסת, ידידה של גברת ארנב
חוטם - חדף, בעל ביטחון מופרז ביחס לגודלו וכוחותיו, הקנאי לפרחי שן הארי שבשטחו.
קוטן נוהגת להתייחס אליו כאל חיית המחמד שלה, למורת רוחו.
מר טוד - שועל מצוי, רוצה לטרוף את הארנבים וחבריהם.
טומי ברוק - גירית מצויה (בגרסה העברית "סמור"), רודף אחר הארנבים כאשר הם מעירים אותו.
מר מקרגור - גנן עצבני, אשר רודף אחר הארנבים כאשר הם פורצים לגינה שלו ולא מראים את הפרצוף שלו אף פעם.
ינשוף בראון - ינשוף, אשר רוצה לטרוף את הארנבים ואת נאטקין.
סמי שפם - עכברוש, אשר מעוניין בעיקר בגנבת עוגות.
הרפתקאות הברון מינכהאוזן הוא סרט הרפתקאות קומי בריטי משנת 1988, בבימויו של טרי גיליאם, בכיכובם של ג'ון נוויל, שרה פולי, אריק איידל, ג'ונתן פרייס, אוליבר ריד, ואומה תורמן.
עלילת הסרט, אשר נכתב על ידי גיליאם וצ'ארלס מק'קיאוון, מבוססת על סיפורי מעשיות אודות האציל הגרמני מהמאה ה-18 הברון מינכהאוזן, ומעלליו במהלך המלחמה נגד האימפריה העות'מאנית.
הסרט זכה לביקורות משבחות, אבל נחל כישלון בקופות הכרטיסים.
הרפתקאות החתול במגפיים היא סדרת אנימציה אשר הופקה על ידי אולפני ההנפשה של דרימוורקס.
הסדרה מהווה פריקוול לסרט "החתול של שרק" שמהווה פריקוול לסדרת סרטי שרק.
הסדרה משודרת בנטפליקס בארצות הברית החל מ-16 בינואר 2015 ובישראל בערוץ הילדים החל מ-13 באפריל 2016. העונה הראשונה הסתיימה בארצות הברית ב-28 בספטמבר 2015, ובישראל ב-3 במאי 2016.
העונה השנייה שודרה כולה ב-11 בדצמבר 2015 בארצות הברית, ובישראל החל מ-8 במאי 2016, עד ל-25 במאי 2016.
העונה השלישית שוחררה ב-15 ביולי 2016 ובישראל התחילה את שידוריה ב-4 ביוני 2017 והסתיימה ב-20 ביוני 2017.
העונה הרביעית שוחררה ב-16 בדצמבר 2016 ושודרה בישראל בין 21 ביוני 2017 ל-9 ביולי 2017.
העונה החמישית שוחררה ב-28 ביולי 2017.
העונה השישית שוחררה ב-26 בינואר 2018, והיא האחרונה בסדרה.
החתול במגפיים פוגש חתולה יפהפייה בשם דולסינאה בשוק הגנבים.
החתול לוקח מטבע משללה של סאן לורנזו, שבלעדיו נהרסת ההגנה הקסומה שהגנה על העיר מפני גנבים.
דמותמדבב באנגליתמדבב בעבריתתיאור הדמותהחתול במגפייםאריק באוזהאלי לולאיחתול שמדבר במבטא ספרדי בעל מגפיים.
החתול היה גנב עד שמינה את עצמו למגנה של סאן לורנזו.
החתול במגפיים הוא הדמות היחידה שהופיעה גם בסדרת סרטי שרק.דולסינאהג'יימה מייסאלונה אלכסנדרחתולה בעלת פרווה לבנה ועובדת בבית היתומים.
תמימה שאוהבת ספרים ונוטה לנסות לעזור לחתול על ידי ציטוטי עידוד מהם.ארטיפיוספול ראגגילן שחףאדם זקן ומשוגעטוביג'ושוע ראששחר קדושחזיר יתום שגדל בבית היתומים.זפטהקרלה ג'ימנזהדר שחף-מעייןמנהלת בית היתומים.
ראש העיר טמרוסוקרלוס אלזרקוויסער בדישיראש העיר של סאן לורנזו, פחדן שנוטה להתחבא בחביות.ספינקסגריי דליילמספרת חידות שעוזרת בהגנת סאן לורנזו
הרפתקאותיה המצמררות של סברינה הוא שמו של קומיקס אמריקאי שמופץ על ידי חברת ההוצאה לאור "ארצ'י הורור", חברת בת של "ארצ'י קומיקס", ויצא לאור באוקטובר 2014. עלילת הקומיקס מתמקדת בחייה של סברינה ספלמן, מכשפה מתבגרת באמצע שנות ה-60 ובהרפתקאות שהיא עוברת עם בני משפחתה ועם בן זוגה, הארווי קינקל.
הקומיקס נכתב על ידי הכותב רוברטו אגירה-סאקאסה בשיתוף פעולה עם המאייר רוברט האק, ולוקח השראה מדמותה של סברינה כפי שהופיעה בסדרת קומיקס אחרת של אגוויר-סאקאסה, "אחרי המוות עם ארצ'י".
אוגדן 1: כור ההיתוך (כרכים 1–5)
באמצע שנות ה-60, סברינה ספלמן, מכשפה מתבגרת שחיה בגרינדייל עם דודותיה, הילדה וזלדה, ועם בן דודה, אמברוז, מגיעה ליום ההולדת ה-16 שלה והיא נאלצת להכריע בבחירה שלה האם ברצונה לחיות כבת אנוש לשארית חייה ולחיות חיים שלווים או להישאר מכשפה ולהצטרף לקובן (כנס מכשפות) אליו היא משתייכת כחברה מן המניין.
מנגד, עם תאריך יום הולדתה ה-16 שקרב, מאדם שטן, מכשפה רבת עוצמה שמעוניינת לנקום במשפחת ספלמן מכיוון שאב המשפחה, אדוארד ספלמן, אביה של סברינה ואחיהן הקטן של הילדה וזלדה, בגד בה ועזב אותה לטובת אישה אחרת, קמה לתחייה מהגיהנום.
אוגדן 2: מלחמת המכשפות (כרכים 6–)
לאחר שאירועי האוגדן הראשון הגיעו לשיאם, אדוארד ספלמן קם לתחייה ומשתלט על גופו של הארווי קינקל, בן זוגה של סברינה.
בהדרגה, הקורא מתוודע לתוכניתה של מאדם שטן לגרום לקרע פנימי במשפחת ספלמן ועל ידי כך לגרום למלחמת מכשפות כוללת, ובמקביל, סברינה מתאחדת עם "הארווי".
הילדה וזלדה מגלות על כך שסברינה הקימה לתחייה את הארווי ומזהירות אותה מפני ההשלכות שבמעשיה, ולאחר שסברינה מגנה על "הארווי" מפני זעמן של הילדה וזלדה ורצונן להרוג אותו, אדוארד מתחיל לתהות מי יכל לעזור לסברינה לבצע את הכישוף רב העוצמה שהקים אותו לתחייה
סברינה ספלמן – חצי מכשפה וחצי בת אנוש מתבגרת בת 15 (ובהמשך 16) שגרה בעיירה גרינדייל יחד עם דודותיה, הילדה וזלדה, ובן דודה, אמברוז.
סברינה היא בתם של אדוארד ספלמן, מכשף רב עוצמה, ושל דיאנה סוייר, בת אנוש, ובת זוגו של הארווי קינקל, שלא מודע לעובדה כי סברינה היא חצי מכשפה וחצי בת אנוש.
הילדה ספלמן – אחותם של זלדה ואדוארד ודודתה של סברינה.
הילדה מתוארת כבעלת אופי חם ורך, אך לעיתים היא מסוגלת להיות תוקפנית ואכזרית.
זלדה ספלמן – אחותם של הילדה ואדוארד ודודתה של סברינה.
זלדה מתוארת כבעלת אופי נוקשה וקר רוח, במיוחד כלפי חינוכה של סברינה כמכשפה.
מאדם שטן – מכשפה רבת עוצמה שקמה לתחייה בעקבות פולחן שנעשה על ידי בטי קופר וורוניקה לודג'.
בהמשך מתגלה כי שמה האמיתי הוא איולה וכי היא הייתה בת זוגו של אדוארד ספלמן לפני שעזב אותה לטובת בת אנוש.
שבורת לב כתוצאה מהמעשה של אדוארד, איולה השליכה את עצמה אל כלוב האריות בגן החיות ונאכלה בעודה חיה.
במותה, איולה מוצאת את עצמה בבורות הגיהנום, מקום השמור למתאבדים, ושם היא נשארת חסרת פנים עד שקמה לתחייה באמצעות בטי וורוניקה (שמעלות אותה בטעות).
לאחר שקמה לתחייה, היא משיגה לעצמה פנים חדשות ולאחר מכן שורפת את העץ בו אדוארד כלוא ומחזירה לדיאנה את צלילות דעתה כנקמה, ולאחר מכן היא מתיישבת בגרינדייל תחת השם אוונג'לין פורטר, שם היא מתקבלת לעבודה בתור מורתה של סברינה כחלק מתוכנית הנקמה שלה במשפחת ספלמן.
אמברוז – מכשף ובן דודה של סברינה שבא מן הארץ העתיקה.
אמברוז עובר לגור עם סברינה ודודותיה לאחר שנחשף כמכשף במקום ממנו הוא בא.
לאמברוז יש צמד נחשים בשם נאג ונגאינה המשמשים לו כבני לוויה.
הארווי קינקל – בן זוגה של סברינה, שאינו מודע לכך שסברינה ודודותיה הן מכשפות, נער פופולרי וכוכב הפוטבול התיכוני.
לאחר שהארווי עוקב אחרי סברינה לטקס יום ההולדת שלה בעקבות עצתה של מאדם שטן, הוא נרצח על ידי מועצת המכשפות.
סיילם – החתול של סברינה ובן הלוויה שלה.
סיילם היה בעברו אדם בשם סמואל שקולל לצורת חתול כעונש על ידי המכשפות של העיירה סיילם, מסצ'וסטס לאחר ששכב עם מכשפה בשם אביגיל (מבלי לדעת שהיא מכשפה) והכניס אותה להיריון אך סירב להינשא לה.
בשלב מסוים בחייו כחתול, הוא ניסה לחוקק את ספר ההתגלות.
אדוארד תיאודור ספלמן – מכשף רב עוצמה, אביה של סברינה ואחיהן של הילדה וזלדה.
אדוארד הפר את חוקי כנס המכשפות על מנת להינשא לדיאנה סוייר, בת אנוש.
בדיעבד, מתברר שאדוארד ניצל את דיאנה על מנת להוליד ממנה את סברינה ולאחר שזאת האחרונה מסרבת לוותר עליה, הוא מטריף את דעתה וכולא אותה במרפאת "הארטסטון".
מתישהו בסביבות יום ההולדת השישי של סברינה הוא נלכא בתוך עץ.
כאשר מאדם שטן מוצאת את העץ בו הוא כלוא, היא שורפת את העץ והורגת את אדוארד בתהליך.
מאוחר יותר, אדוארד קם לתחייה לאחר שמאדם שטן, בטי, ורוניקה וסברינה, מנסות להחזיר את הארווי חזרה לחיים, והוא משתלט על גופו בזמן הפולחן.
דיאנה סוייר – אמה של סברינה, שנכלאת במרפאת "הארטסטון", לאחר שבעלה, אדוארד, הטריף את דעתה לאחר שסירבה לוותר על בתה לאחיותיו.
לאחר שמאדם שטן חוזרת לתחייה, היא מבקרת את דיאנה ומחזירה לה את צלילות דעתה, אך עם זאת, מאדם שטן דואגת לכך שדיאנה לעולם לא תוכל לשכנע את הרופאים לתת לה לעזוב את המרפאה.
נאג ונאגאינה – נסיכים הודיים ואח ואחות שקוללו לצורת נחשים כעונש על שניסו לרצוח את כלתו של אביהם, ולאחר שניצלו בידי דודו של אמברוז (שנרמז שהוא הסופר רודיארד קיפלינג), ניתנו לאמברוז כבני לוויה.
רוזלינד – תלמידה בתיכון בקסטר ואויבתה בנפש של סברינה, שמתחרה עימה על כל דבר.
במהלך העלילה, סברינה חולמת על אימה שמעבירה לה מסר שעליה להיזהר מרוזלינד מכיוון שהיא אינה כפי שהיא נראית.
בטי קופר וורוניקה לודג' – שתי מכשפות שמשתייכות לקובן של מיס גראנדי.
בטי וורוניקה הן אלו שאחראיות בטעות להקמתה לתחייה של מאדם שטן.
בטי וורוניקה מופיעות שוב במהלך העלילה, כחלק ממשלחת חיפוש שהגיעה מריברדייל במטרה לעזור לחיפושים אחרי הארווי, שנחשב לנעדר.
שטן – ידוע גם בשם לוציפר.
האל הפולחן של כנסיית הלילה ומנהיגן של המכשפות.
מופיע במהלך טקס הטבילה של סברינה כמכשפה ובמהלך פלאשבקים מעברו של אדוארד ספלמן.
מתואר כמפלצת ענקית ומכונפת בעלת פני עז.
למרות ששני הקומיקסים חולקים מספר דמויות משותפות, כל קומיקס מתרחש במציאות משלו ואינו קשור ישירות זה לזה.
עם זאת, בכרך #8, סברינה חווה חיזיון שלה ושל ג'אגהד מהמציאות של "לאחר המוות עם ארצ'י", מה שמרמז על קשר כלשהו בין שני הקומיקסים.
שני הכרכים הראשונים של הקומיקס נמכרו עד שכל העותקים אזלו.
האתר "Comic Book Resources" כינו אותם "חתימת משנה אימתנית קטנה שמצליחה להפתיע", ואמרו ש"אגווייר-סאקאסה והאק יצרו קומיקס אימה שמתפקד היטב גם אם הוא לא קשור באופן הדוק ל"סברינה" האייקונית".
האתר "The Mary Sue" אמר שהקומיקס מהווה "שינוי קצב מרענן לסיפור שכולנו חושבים שאנחנו מכירים כבר".
הרפתקאותיה המצמררות של סברינה היא סדרת טלוויזיה אמריקאית מסוגת מותחן-אימה ודרמת נעורים על-טבעית המבוססת על קומיקס באותו השם.
הסדרה נוצרה על ידי היוצר והתסריטאי רוברטו אגירה-סאקאסה עבור שירות הזרמת המדיה "נטפליקס", והופקה על ידי חטיבת הטלוויזיה של האחים וורנר וחברת ההפקה של המפיק גרג ברלנטי.
הסדרה מתרכזת בדמותה הפופולרית של סברינה ספלמן, בגילומה של קירנן שיפקה.
במקור, הסדרה נועדה לעלות לשידור ברשת "The CW", כסדרת בת ל"ריברדייל"; עם זאת, בדצמבר 2017, הפרויקט עבר לידיה של נטפליקס, שהזמינה לה 20 פרקים.
צילומי הסדרה התקיימו בוונקובר שבקולומביה הבריטית.
בעודה נאלצת ליישב את טבעה כחצי בת תמותה וחצי מכשפה ולבחור לאיזה צד היא שייכת, סברינה ספלמן בת ה-16 נאלצת להילחם מול כוחות האופל השטניים שמאיימים על חייה, על משפחתה ועל שאר העולם.
העונה נפתחת כשבוע לפני יום הולדתה ה-16 של סברינה ספלמן, שעתיד לחול בליל כל הקדושים תחת ירח הדם.
עבור סברינה ומשפחתה, הילדה, זלדה ואמברוז, מדובר ביום הולדת גורלי מכיוון שבו היא תיאלץ לעבור את טקס ההטבלה האפלה, במהלכו היא תישבע אמונים לאדון האופל ותאמץ את המכשפה שבה.
עם זאת, סברינה חוששת לוותר על חייה לצדם של בן זוגה, הארווי קינקל, וחברותיה הטובות ביותר, רוזלינד "רוז" ווקר וסוזי פוטנאם.
במקביל, מורתה האהובה על סברינה, גברת וורדוול, נרצחת וגופה נלקח על ידי לילית, הידועה גם כמאדאם שטן, המעוניינת להעביר את סברינה למרותו של אדון האופל.
במהלך הטקס, סברינה מחליטה להתכחש לאדון האופל ומכריזה על סירובה לחתום בספר החיה.
משכך, מועצת המכשפות מכריזה שסברינה תוכל להישאר בעולם בני התמותה כל עוד היא תבקר לעיתים תכופות באקדמיה לאומנויות הנסתרות.
באקדמיה, סברינה מתיידדת עם ניקולס סקארץ', סטודנט שמעריץ את דרכיו של אביה.
לקראת סעודת הסעודות השנתית, פרודנס חושפת שהארווי בא ממשפחת ואן קונקל - שושלת של ציידי מכשפות.
כאמצעי זהירות, סברינה מטילה כישוף הגנה על הארווי, שמציל אותו כאשר הסלעים במכרות בהם הוא עובד מתמוטטים, אך אחיו, טומי, נהרג.
סברינה מחליטה לגייס את עזרתם של פרודנס, ניק, אגאתה ודורקס על מנת לבצע פולחן שיקים לתחייה את טומי.
עם זאת, סברינה מבינה שנשמתו נשארה בתהום הנשייה ונכנסת לשם בעזרתה של גברת וורדוול, שבינתיים "חשפה" בפניה שהיא חניכתו לשעבר של אדוארד.
עם כישלונה להציל את טומי, סברינה מגלה להארווי את עובדת היותה מכשפה והוא נפרד מסברינה.
בשעת המכשפה, גברת וורדוול מעלה את "השלוש עשרה של גרינדייל", שלוש עשרה מכשפות שהוקרבו על ידי המעגל ונתלו על ידי תושבי גרינדייל מאות שנים קודם לכן.
השלוש עשרה מזמנות את מלאך המוות האדום.
כדי להגן על גרינדייל, גברת וורדוול לוקחת את סברינה אל היער ומשכנעת אותה לחתום על ספר החיה כדי להביס את השלוש עשרה.
במקביל, זלדה נאלצת ליילד את התאומים של ליידי בלאקווד, שמתה בעת הלידה, ומסתירה מהאב בלאקווד את בתו התאומה, מחשש לחייה.
לאחר חתימתה בספר החיה, סברינה מחליטה להתחייב באופן מלא לאקדמיה לאומנויות הנסתרות, ולוקחת חופשה מתיכון בקסטר.
במקביל, לילית מתחילה לפעול במרץ כדי לקבוע את טבעה האמיתי של נשמתה של סברינה.
בינתיים, סוזי משנה את שמה לתיאו ומתחילה להזדהות בגלוי כגבר טרנסג'נדר, אך כתוצאה מכך סובל ממעשי הבריונות של בילי מרלין וחבריו, בשל הדיספוריה המגדרית שלו.
בעקבות כך, סברינה נחלצת לעזרתו, מה שגורם לאדון האופל להעניש את סברינה.
עם בוא יום האהבה, סברינה וניק סקראץ' לוקחים חלק בטקס הלופרקליה השנתי, גרסת המכשפות ליום האהבה, ומתחילים לצאת; במקביל, הארווי ורוז מתחילים לצאת, והאב בלאקווד מציע לזלדה נישואין.
במקביל להכנותיהם של זלדה והאב בלאקווד לחתונתם למורת רוחם של סברינה ופרודנס, לילית מנצלת את איבתה של סברינה לאב בלאקווד ומתחזה לרוחו של אדוארד, ומשכנעת אותה כי בלאקווד רצח את הוריה כדי למנוע מאדוארד לקדם את המניפסט הרפורמיסטי שלו.
בינתיים, האב בלאקווד מתכנן להציג את המניפסט המיזוגני שלו בפני האנטי-אפיפיור, מה שמאשר את חשדותיו של אמברוז כלפיו.
עם זאת, האב בלאקווד מפליל את אמברוז ברציחת האנטי-אפיפיור, ומאלץ אותו להסתתר.
סברינה וניק מנסים לשבש את החתונה בהתחזות לרוחם של דיאנה ואדוארד, אך בלאקווד חושף ומגרש אותם מהאקדמיה.
אמברוז מנסה להתנקש בבלאקווד אך נכלא על ידי המעגל; ובלאקווד וזלדה יוצאים לירח דבש.
בהיעדרם של בלאקווד וזלדה, צייד מכשפות מלאכי, ירחמיאל, ושני ציידי מכשפות נוספים פולשים לגרינדייל ומתקיפים את מעגל המכשפות.
סברינה מתעמתת עם המלאכים, ולמרות שהם הורגים אותה, סברינה מוקמת לתחייה על ידי אדון האופל ומביסה את הציידים.
בעקבות האירוע, כוחותיה החדשים של סברינה מושכים יראת כבוד ופחד בקרב המעגל.
סברינה מצליחה לשכנע את מועצת המכשפות לעכב את הוצאתו להורג של אמברוז, עד שתוכל להציג עדויות לכך שהאב בלאקווד תכנן את רציחתו האפיפיור, ומצליחה בכך.
סברינה מעוניינת להשתמש בכוחותיה החדשים על מנת לממש את חזונו של אביה המנוח לאחד בין המכשפות ולבין בני התמותה.
עם זאת, תוכניותיה מסוכלות כאשר הארווי ותיאו מגלים ציור קיר בתוך המכרות המתאר את סברינה כ"מבשרת השטן".
בתואנה למנוע את הנבואה, לילית משכנעת את סברינה ליצור כפילה שתשמש ככלי לכוחותיה.
בינתיים, האב בלאקווד מגלה שזלדה הסתירה את בתו התאומה, לטישיה, ומשנה את שמה לג'ודית ובמקביל, כולא את זלדה, שנמלטת בעזרתה של פרודנס.
לאחר שלילית מנסה להרוג את סברינה, היא מתעמתת איתה ומגלה שהיא תומרנה על ידיה לעבור סדרה של מבחנים שהכשירו אותה בתור מבשרת השטן.
סברינה הורגת את כפילתה, אך בדיעבד מבינה שבכך אפשרה לשטן, שמייעד את סברינה למלוך לצידו על הגיהנום, לחזור בצורתו המלאכית לכדור הארץ.
אדון האופל מגלה לסברינה שהוא, ולא אדוארד ספלמן, אביה האמיתי.
זועמת על כך שאדון האופל בחר בסברינה להיות מלכתו במקומה, לילית קושרת קשר עם משפחת ספלמן וחבריה של סברינה.
בינתיים, האב בלאקווד מרעיל את מרבית המעגל ונמלט עם תינוקותיו התאומים ועם הכנסייה החדשה והמיזוגנית שלו, כנסיית יהודה.
בהכתרה, סברינה וחבריה ולילית מוציאים לפועל את תוכניתם, אך אדון האופל מכשיל אותם ומכריח את ניק להקריב את גופו על מנת לכלוא אותו.
לפני שהיא חוזרת עם אדון האופל בגופו של ניק לגיהנום, לילית מכתירה את עצמה למלכת הגיהנום, משיבה לסברינה את כוחותיה ומקימה לתחייה את גברת וורדוול האמיתית.
בזמן שזלדה לוקחת על עצמה לשקם את כנסיית הלילה ההרוסה, פרודנס ואמברוז יוצאים לאתר ולצוד את בלאקווד, ואילו סברינה, עם עזרתם של חבריה, נשבעת להחזיר את ניק מהגיהנום.
סברינה ספלמן (קירנן שיפקה) – נערה שבחלקה היא חצי בת תמותה וחצי מכשפה, שלומדת בתיכון בקסטר ומתחילה את חינוכה כמכשפה באומנויות האופל בזמן שהיא מנסה לנהל חיים נורמליים במקביל.
מקנה גרייס מגלמת את דמותה הצעירה של סברינה במהלך פלשבקים.
הארווי קינקל (רוס לינץ') – בן זוגה החלומי והפופולרי של סברינה.
הארווי הוא בנו של כורה פחמים שבתחילה אינו מודע לעובדה שסברינה היא חצי בת תמותה וחצי מכשפה ולכוחות האופל שמאיימים להפריד בינו לבין סברינה, אך בהמשך מגלה על היותה של סברינה מכשפה.
הילדה ספלמן (לוסי דייוויס) – דודתה של סברינה ואחותם של זלדה ואדוארד.
הילדה מתוארת כבעלת אופי אימהי וחוש הומור חם, אך עם זאת היא מסוגלת להיות קרה ואכזרית כלפי אלו המתנכלים למשפחתה.
אמברוז ספלמן (צ'אנס פרדומו) – בן דודה האנגלי והפאנסקסואלי של סברינה, שהוכנס למעצר בית בעקבות החלטת מעגל המכשפות.
מרי וורדוול / מאדאם שטן (מישל גומז) – מורתה האהובה ביותר על סברינה בתיכון בקסטר, שהופכת לכלי קיבול עבור מאדאם שטן, שפחתו של השטן ומכשפה ערמומית ורבת עוצמה.
רוזלינד "רוז" ווקר (ג'אז סינקלייר) – בתו החוצפנית, הנועזת וההחלטית של הכומר הראשי בגרינדייל וחברתה הטובה ביותר של סברינה.
תיאודור "תיאו" פוטנאם (לאקלן ווטסון) – אחד מחבריה הטובים ביותר של סברינה לספסל הלימודים בתיכון בקסטר.
תיאו הוא טרנסג'נדר שנולד כבת בשם סוזי.
ניקולס סקראץ' (גאווין לת'רווד) – מכשף וסטודנט צעיר ויפה תואר באקדמיה לאומנויות הנסתרות שמתיידד עם סברינה תחת שליחותו של אדון האופל.
פרודנס בלאקווד (טאטי גבריאל) – סטודנטית הלומדת באקדמיה לאומנויות הנסתרות ובתו הלא-חוקית של האב בלאקווד, שנוטרת טינה אישית כלפי סברינה.
פרודנס היא מנהיגת "שלישיית האחיות המוזרות".
אגאתה נייט (אדליין רודולף) – סטודנטית באקדמיה לאומנויות הנסתרות וחברה ב"שלישיית האחיות המוזרות".
האב פאוסטוס בלאקווד (ריצ'רד קויל) – הכהן הראשי של כנסיית הלילה ודיקן האקדמיה לאומנויות הנסתרות, שנכנס לקונפליקטים מול סברינה על רקע דעותיהם השונות.
זלדה ספלמן (מירנדה אוטו) – דודתה של סברינה ואחותם של הילדה ואדוארד.
זלדה מתוארת כבעלת אופי נוקשה וקשוח יותר משל הילדה ואף בעלת יחס מגונן יותר כלפי סברינה.
זלדה היא חברה בכנסיית הלילה ובעלת נאמנות אדוקה לאדון האופל.
סיילם – גובלין בעל יכולת להחליף צורה לדמות חתול שנענה לקריאתה של סברינה ביערות של גרינדייל.
מאז, סיילם מתגורר עם סברינה ומשפחתה והוא משמש כבן לווייתה.
דורקאס (אביגיל קוון) – סטודנטית באקדמיה לאומנויות הנסתרות וחברה ב"שלישיית האחיות המוזרות".
ג'ורג' הות'ורן (ברונסון פינצ'וט) – מנהל תיכון בקסטר הפוריטני והנבזי ששונא את סברינה.
טומי קינקל (ג'סטין דוביס) – אחיו הבכור והמגונן של הארווי, שנאלץ לעבוד בעבודה שהוא שונא על מנת להבטיח את עתידו של הארווי.
בילי מרלין (טיי ווד) – ספורטאי פופולרי בתיכון בקסטר ומנהיג קבוצת בריונים שנטפלים לתיאו בשל הדיסופריה המגדרית שלו.
קארל טאפר (פיטר בנדיק) – ספורטאי בתיכון בקסטר וחברו הטוב ביותר של בילי.
דיאנה ספלמן (אנט ריילי) – אשתו של אדוארד ספלמן ואמה של סברינה, שנפטר בהתרסקות מטוס עם בעלה.
דיאנה נגלית אל סברינה במהלך מסעה בלימבו.
אדוארד ספלמן (ג'ורג'י דאבורס) – אביה של סברינה ואחיהן הקטן של זלדה והילדה, שהיה הכהן הגדול של כנסיית הלילה לפני שנפטר בהתרסקות מטוס עם אשתו דיאנה.
גברת קמפר (שרה ג'יין רדמונד) – אמו המאמצת של מכשף שנרצח באופן מסתורי.
מר פוטנאם (אדריאן יו) – איכר ואביו צר האופקים של תיאו.
לוק שלפנט (דארן מאן) – מכשף הומוסקסואל שנכנס למערכת יחסים רומנטית עם אמברוז.
מר קינקל (כריס רוזמונד) – אביהם המנוכר של טומי והארווי.
ליידי קונסטנס בלאקווד (אלבינה אוגוסט) – אשתו ההרה של האב בלאקווד, שמתה במהלך לידת התאומים שלה בסוף החלק הראשון.
דוריאן גריי (ג'דדיה גודאייקר) – מכשף מסתורי אשר בבעלותו מועדון לילה אקסקלוסיבי למכשפים בלבד בשם "החדר של דוריאן גריי".
אדם מארסטרס (אלקסיס דניסוף) – בן זוגה של מארי וורדוול, ששב לגרינדייל לאחר שנים בהן נאלץ לעבוד בחו"ל, מבלי לדעת שזהותה של ארוסתו נלקחה כעת על ידי מאדאם שטן, אך לאחר מכן נהרג על ידי אדון האופל.
מלווין (טיילר קוטון) – מכשף וסטודנט באקדמיה לאומנויות הנסתרות.
אלספת' (אמילי היין) – מכשפה וסטודנטית באקדמיה לאומנויות הנסתרות.
לוציפר מורנינגסטאר / אדון האופל (לוק קוק) – אדון האופל בצורתו המלאכית, שמתגלה בהמשך כאביה האמיתי של סברינה וכמאהבה לשעבר של מאדאם שטן.
קאליבן (סם קורלט) – נסיך הגיהנום, שמאתגר את סברינה בקרב על שליטה בכס המלוכה בגיהנום.
ממבו מישל מארי לה פלור (סקיי מרשל) – כוהנת וודו שאמנם עוזרת לאמברוז ופרודנס להתחקות אחר האב בלאקווד, אך גם בעלת אג'נדה מסתורית שגורמת לדרכה להצטלב עם דרכה של מעגל המכשפות בגרינדייל.
רובין גודפלו (ג'ונתן וייטסל) – צעיר נאה אך בעל חזות שדונית שמגיע יחד עם הקרניבל הנודד לגרינדייל, ובמהרה מפתח רגשות כלפי תיאו.
מר קמפר (קורט מקס ראנטה) – אביו המאמץ של מכשף שנרצח באופן מסתורי.
דניאל ובסטר (ג'ון רובינשטיין) – עורך דין שמגן על סברינה במשפטה.
ג'סי פוטנאם (ג'ייסון ביודואין) – דודו של תיאו, שנאחז דיבוק על ידי שד בשם אפופיס.
באטיבט (מייגן לייץ') – שדת שינה שמשוחררת בטעות על ידי סברינה לאחר שפתרה את הפאזל של אביה.
סקוט קלדוול) – סבתה העיוורת של רוז, שחושפת בפני נכדתה שמכשפות קיללו את נשות משפחת ווקר בעיוורון.
סבא קינקל (מייקל הוגאן) – צייד מכשפות וסבם של הארווי וטומי.
קוונטין (ליאם יוז) – רוח רפאים של ילד קטן הקשור לאקדמיה לאומנויות הנסתרות שעוזר לסברינה.
דורתיאה פוטנאם (אנסטסיה באנדיי) – אמו הקדמונית של תיאו, שעזרה לכנסיית הלילה ולמעגל אליו סברינה משתייכת להגיע לאדמות אמריקה.
ברטל (בריאן מרקינסון) – שד חג המולד, שנוהג לכלוא את קרבנותיו בפסלי שעווה.
דמותו של ברטל מבוססת על דמותו של הקרמפוס.
גריילה (הת'ר דארקסין / סמנתה קוגלן) – מכשפה עתיקה ומסוכנת שנוהגת לחטוף ילדים קטנים.
ירחמיאל (ספנסר טריט קלארק) – צייד מכשפות מסתורי שיוצא להרוג את כל המכשפות בגרינדייל.
דייוויס) – חבר מושחת במועצת המכשפות.
ליזי (ג'סמין וגה) – סטודנטית בתיכון בקסטר, בת זוגו של בילי וקפטן קבוצת המעודדות של התיכון.
יהודה ויהודית בלאקווד (דריוס ויליס וויטני פיק) – תאומיהם של פאוסטוס וקונסטנס בלאקווד ואחיה למחצה של פרודנס.
הילדה וזלדה ספלמן (קרוליין ריאה ובת' ברודריק) – גרסאות סיטקומיות של הילדה וזלדה, שסברינה מורנינגסטאר פוגשת בהיותה ביקום אחר.
ריאה וברודריק שבו לגלם את דמויותיהן של הילדה וזלדה מסדרת הטלוויזיה משנת 1996.
טראש (רייקר לינץ') – סולן להקת "פאניקה שטנית", שחתם על עסקה עם לוציפר.
בספטמבר 2017, דווח כי סדרת טלוויזיה בלייב אקשן שתבוסס על חוברות הקומיקס של "הרפתקאותיה המצמררות של סברינה" נמצאת בהליכי פיתוח עבור רשת "The CW" על ידי אולפני האחים וורנר, ותשמש כסדרת בת עבור הסדרת הנעורים "ריברדייל".
עוד דווח כי הבמאי לי טולנד קריגר יביים את פרק הפיילוט, שייכתב על ידי רוברטו אגירה-סאקאסה; וששניהם יפיקו בפועל את הסדרה יחד עם גרג ברלנטי, שרה שכטר וג'ון גולדווטר.
בדצמבר 2017 עבר הפרויקט לידיה של נטפליקס תחת כותרת חדשה שטרם הוכרזה.
נטפליקס הזמינה לסדרה שתי עונות, הכוללות עשרה פרקים לכל עונה; בדיעבד התברר כי מדובר בעונה אחת בת 20 פרקים שתחולק על פני שני חלקים.
נשיא "The CW", מארק פדוביץ', הצהיר כי יכולתה של נטפליקס להציע לחטיבת הטלוויזיה של האחים וורנר שתי עונות מראש לסדרה, היוו את הטריגר למעבר הסדרה מ-"The CW" לנטפליקס.
בתחילת מאי 2018 אושר רשמית ששם הסדרה יהיה "הרפתקאותיה המצמררות של סברינה".
הסדרה שאבה השראה רבה מסרטי אימה קלאסיים כמו "מגרש השדים", "תינוקה של רוזמרי" ועוד "סרטי אימה שטניים גדולים משנות ה-60 וה-70".
ב-12 בנובמבר 2018, נטפליקס הודיעה כי הפרק האחד עשר מבין עשרים הפרקים שהוזמנו לסדרה יעלה לשידור בפני עצמו כפרק ספיישל לחג המולד.
על אף כי מתחילה לא תוכננו להפיק לסדרה פרקי ספיישל, במהלך הפקת הפרק הראשון של החלק השני, אגירה-סאקאסה הבין שהסדרה כבר עשתה פרקים הקשורים לליל כל הקדושים ולחג ההודיה בחלק הראשון, והחליט להפיק את הפרק.
אגירה-סאקאסה ציין כי פרק הספיישל "למעשה עומד בפני עצמו, אבל עדיין מכיל את אותם אלמנטים והמסקנות ומערכות היחסים והמיתולוגיה - זה סוג של חוט במחט [בין שני החלקים].
וכך מצאנו סיפור שיכול לשרת את שתי המטרות." הפרק הועיל גם לנטפליקס, שרצתה סוג כלשהו של תכנים עצמאיים נוספים שישודרו בין שני החלקים הראשונים.
ב-18 בדצמבר 2018, הסדרה חודשה לעונה שנייה בת 16 פרקים, שחולקה גם היא לשני חלקים.בשנת 2020 הודיעו על ביטול החלק החמישי של הסדרה, ממה שידוע ביטלו את החלק החמישי בגלל מחלת הקורונה, בשנת 2021 הודיעו שיוציאו המשך לסדרה בקומיקס.
בינואר 2018, הוכרז כי השחקנית קירנן שיפקה לוהקה לגלם את דמותה של סברינה ספלמן.
בפברואר שלאחר מכן, ג'אז סינקלייר לוהקה לדמותה של רוזלינד ווקר, חברתה הטובה ביותר של סברינה, מישל גומז וצ'אנס פרדומו לוהקו לדמויותיהם של מרי וורדוול / מאדאם שטן ואמברוז ספלמן, לוסי דייוויס ומירנדה אוטו לוהקו לדמויותיהן של דודותיה של סברינה, הילדה וזלדה ספלמן, בהתאמה וריצ'רד קויל לוהק לדמותו של האב בלאקווד.
במרץ 2018, רוס לינץ' וטאטי גבריאל, לוהקו לדמויותיהם של הארווי קינקל ופרודנס,וברונסון פינצ'וט, אדליין רודולף ואביגיל קוון לוהקו לדמויותיהם של ג'ורג' הות'ורן, אגאתה ודורקאס, בהתאמה.
בנובמבר 2018 אלכסיס דניסוף וג'דידיה גודאקר הצטרפו לצוות השחקנים בחלק השני בדמויותיהם של אדם מאסטרס ודוריאן גריי, בהתאמה, ואילו מקנה גרייס מגלמת את דמותה הצעירה של סברינה בפרק הספיישל של חג המולד.
ביוני 2019 לקלאן ווטסון וגאווין לת'רווד קודמו לצוות השחקנים הראשי עבור העונה השנייה.
בדצמבר 2019, לוהקו סאם קורלט, סקיי מרשל וג'ונתן וייטסל לדמויותיהם של קאליבן, ממבו מארי לה פלר ורובין גודפלו.
צילומי העונה הראשונה החלו ב-19 במרץ 2018, בדיוק באותה העת בה צילומי עונתה השנייה של "ריברדייל" הסתיימו, והדבר נעשה על מנת להבטיח את זמינותם של אנשי הצוות שעבדו על "ריברדייל" עבור צילומי הסדרה.
צילומי הסדרה כללו את צילומי החלק הראשון והשני יחד בשיטת גב-אל-גב ונמשכו עד 5 בדצמבר 2018. במקור, צילומי הסדרה היו אמורים להתחיל בפברואר 2018 ולהימשך עד יוני 2018. צילומי הסדרה התרחשו בעיירה קלוברדייל שבקולומביה הבריטית.
הפרק הראשון של החלק השני היה הפרק האחד-עשר שצולם, ואילו פרק הספיישל לחג המולד היה הפרק השנים עשר שצולם, למרות שפרק הספיישל חג המולד שוחרר כפרק האחד-עשר בסדרה.
הסיבה לכך הייתה שהרעיון לפרק הספיישל עבור חג המולד התהווה כאשר לוח הזמנים עבור צילומי הפרק הראשון של החלק השני סבל מפיגור משמעותי מכדי לשנות את לוח הזמנים של ההפקה.
למרות שינוי התוכניות של ההפקה, אגירה-סאקאסה אמר שהפרק הראשון של החלק השני נכתב "כפרק בכורה לחלק השני" ועוזר להתניע את סיפור העלילה של החלק.
הפקת עונה השנייה, המורכבת מהחלק השלישי והרביעי, החלה ב-17 במאי 2019 והסתיימה ב-20 בפברואר 2020.
במהלך כותרות הפתיחה של הסדרה, נעשה שימוש מיוחד באיורים של מספר דמויות כפי שאוירו בקומיקס עליו מבוססת הסדרה על ידי המאייר ואמן הקומיקס רוברט האק.
נוסף לאיורים מהקומיקס, האק זומן במיוחד על מנת להנפיש את חלקם בצורה מותאמת לכותרות הפתיחה, לאייר את הדמויות החדשות שאינן מופיעות בקומיקס (במקביל לאיור מחודש של דמויותיהם של סברינה והארווי בגילומם של שיפקה ולינץ') ולשחזר את דמותה של סברינה ספלמן כפי שהופיעה בקומיקס המקורי משנות ה-60.
בתחילה, במהלך תהליך פיתוח הסדרה בספטמבר 2017, הסדרה נועדה לעלות לשידור ברשת "The CW" ולשמש כספין אוף עבור הסדרה "ריברדייל" שמשודרת באותה הרשת.
עם זאת, בדצמבר 2017 הסדרה עברה לידיה של נטפליקס, ועתיד הקשר בין הסדרה לריברדייל נשאר לא ברור ומעורפל.
בינואר 2018, נשיא "The CW", מארק פדוביץ' הצהיר כי נכון לעכשיו, לא קיים שום דיון על האפשרות לעשות קרוס-אובר בין שתי הסדרות.
העיירה של סברינה, גרינדייל, מוצגת בעונתה השנייה של "ריברדייל".
לאחר מכן, נעשים התייחסויות לשתי הערים בקביעות בשתי הסדרות, אם באופן חזותי או במהלך דיאלוגים בין הדמויות השונות.
בעונה הראשונה של הסדרה, השחקן מוזס טיסן שב לגלם את דמותו של בן בוטן מ"ריברדייל" במהלך פרק השביעי, "פרק 7: סעודת הסעודות".
בפרק "פרק 67: דיכאון הנבחרות" בעונתה הרביעית של "ריברדייל", השחקן טיי ווד שב לגלם את דמותו של בילי מרלין מהסדרה.
בפרק השלישי של חלקו השלישי של הסדרה, "פרק 23: הכתר ועונשו", סברינה ואמברוז מבקרים בריברדייל בחיפוש אחר כתר שהיה בבעלותו של בנג'מין בלוסום, אב קדמון של שריל בלוסום.
בדרכם לריברדייל, השניים עוברים על פני שלט העיירה, שעל גבו ריסס ג'אגהד ג'ונס את ההודעה "ג'יי.
שלושה פרקים לאחר מכן, ב"פרק 26: כל המכשפות אצלי", חבר כנופיית הסרפנטס מותקף על ידי הילדה ספלמן בעודו מבקר בגרינדייל.
כשנשאל לגבי פיתוח פרק קרוסאובר מלא, אגירה-סקאסה אמר שהוא "שונא [את הרעיון שקרוסאובר] לעולם לא יקרה" בין שתי הסדרות, והוסיף כי רעיון פוטנציאלי לקרוסאובר יציג את הדמויות של "ריברדייל" מנסים לפרוץ לבית רדוף רוחות לכאורה בגרינדייל, שבהמשך יתגלה כביתה של סברינה.
אגירה-סאקאסה גם הצהיר כי מכיוון ששתי הסדרות כבר ביססו תימות משלהן, קרוסאובר פוטנציאלי עלול להתרחש בסרט עצמאי עם שני צוותי השחקנים של שתי הסדרות, שיתבסס על סדרת הקומיקס "אחרי המוות עם ארצ'י" מבית היוצר של "ארצ'י הורור", חברת בת של "ארצ'י קומיקס".
מספר שעות לאחר ההכרזה על ביטול הסדרה, נחשף על ידי אגירה-סאקאסה שאילולי הייתה הסדרה מחודשת לחלק חמישי, היה נערך פרק קרוסאובר בין שתי הסדרות.
ב-7 באוקטובר 2021, לאחר שידור פרק סיום עונתה החמישית של "ריברדייל", פורסם רשמית כי שיפקה תשוב לגלם את דמותה של סברינה ספלמן בעונתה השישית של "ריברדייל".
בנובמבר 2018, תבעו פעילי הטמפל השטני את צוות ההפקה של הסדרה בגין השימוש בפסל בפומט, שלטענתם היה העתק ישיר של הפסל שלהם, ובגין הצגת הטמפל באופן לא מדויק ומלאת דברי גנאי.
ב-21 בנובמבר 2018, אושר כי הטמפל השטני ונטפליקס הסדירו במהלך בירור את התביעה באמצעות עסקה, כאשר תנאי העסקה לא הותרו לפרסום לציבור.
ב-15 במרץ 2019, חברת התקליטים "WaterTower Music" הפיצה את הפסקול של הסדרה כמיני-אלבום דיגיטלי עם ארבעה שירים שבוצעו על ידי מספר מחברי צוות השחקנים במהלך החלק הראשון של העונה הראשונה.
אוסף שירים מהעונה הראשונה, כולל שישה שירים שבוצעו על ידי צוות השחקנים (ארבעה מתוך המיני-אלבום ושני שירים חדשים), הופצו באופן דיגיטלי על ידי "WaterTower Music" ב-5 באפריל 2019.
עשרת הפרקים הראשונים של הסדרה עלו לשידור ברחבי העולם בנטפליקס ב-26 באוקטובר 2018. באותו יום, שני הפרקים הראשונים הוצגו בהקרנה מיוחדת במהלך כנס הקומיק-קון 2018 בפריז.
הפרק האחד-עשר של החלק הראשון, שהיווה פרק ספיישל לחג המולד, עלה לשידור ב-14 בדצמבר 2018. תשעת הפרקים הנותרים של העונה הראשונה עלו לשידור ב-5 באפריל 2019. חלקו הראשון של העונה השנייה, שכונה "חלק 3", עלה לשידור ב-24 בינואר 2020.
ב-10 ביולי 2018, אגירה-סאקאסה חשף בחשבון הטוויטר הרשמי שלו את כרזת הטיזר הרשמית עבור הסדרה.
ב-13 באוגוסט 2018, נטפליקס הפיצה מבט ראשון שכלל שתי תמונות ראשונות מתוך הסדרה.
ב-12 בספטמבר 2018, נטפליקס הפיצה את הכרזה הרשמית עבור הסדרה ויום לאחר מכן היא הפיצה את טיזר הטריילר הרשמי.
ב-3 באוקטובר 2018 יצא הטריילר הרשמי.
ב-13 במרץ 2019 נטפליקס הפיצה את הכרזה הרשמית וב-18 במרץ הפיצה את הטריילר הרשמי עבור העונה השנייה.
חלקה הראשון של העונה הראשונה קיבל באתר הביקורות "Rotten Tomatoes" את הציון 91% עם דירוג ממוצע של 7.77/10 על בסיס 103 ביקורות.
פרק הספיישל של חג המולד קיבל באתר "Rotten Tomatoes" את הציון 76% עם דירוג ממוצע של 6.56/10 על בסיס על 21 ביקורות.
הקונצנזוס של האתר קבע כי "פרק החג הזה מהרפתקאותיה המצמררות של סברינה מוסיפה אלכוהול לליקר הביצים עם הרגישות השדית של הסדרה, אך הצופים עשויים לחוש אכזבה מהבלבול של הספיישל בשאלה האם מדובר בסיפור עצמאי או בהמשך לסיפור המרכזי של הסדרה."
חלקה השני של העונה הראשונה קיבל באתר "Rotten Tomatoes" את הציון 81% עם דירוג ממוצע של 10/6.88 על בסיס 43 ביקורות.
הקונצנזוס של האתר קבע ש"עם תעלומה חזקה יותר שמעוגנת בבניית עולם הכישוף, הרפתקאותיה המצמררות נותרה רמפה קאמפית אפלה, טעימה ומענגת להפליא, שדוחפת את סברינה עמוק יותר לאורך שביל הלילה - אילו רק היא הייתה מגיעה לשם קצת יותר מהר."
אתר הביקורות "Rotten Tomatoes" העניק לחלקה השלישי של הסדרה את הציון 92%, עם דירוג ממוצע של 7.83/10, על בסיס 26 ביקורות.
הקונצנזוס הביקורתי באתר קבע כי "מסע שטני מדהים להפליא מתחילתו ועד סופו, הרפתקאותיה המצמררות של סברינה ממשיכה רק להשתפר."
סדרת ספרי הרפתקאות המגיסטר היא סדרת ספרים בלשיים והיסטוריים מאת גריגורי צ'חרטישווילי, הכותב תחת שם העט בוריס אקונין.
סדרת המותחנים ההיסטוריים מגוללת את קורותיו של ניקולס (ניקולאי) אלכסנדרוביץ' פַנדורין (Николас (Николай) Александрович Фандорин), היסטוריון החוקר את אילן היוחסין של משפחתו.
עלילת הספרים נעה במקביל בין השנים 1995–2005 לשנים 1670–1860. הסדרה כוללת ארבעה ספרים, כל ספר מגולל שתי נקודות זמן: באחד מהם ניקולס פנדורין חוקר סוד ובאחר מסופר נקודת זמן אחרת ובה הרפתקאות מישהו מאבות אבותיו.
ניקולס פנדורין הוא נכדו של אראסט פנדורין.
הוא נולד בשנת 1960. אביו אלכסנדר נולד בבריטניה כשאמו נמלטה ממלחמת האזרחים ברוסיה.
לניקולס דוקטורט בהיסטוריה והוא מתמחה בהיסטוריה של המאה ה-19 ותולדות האימפריה הרוסית והוא מבקר לראשונה בארץ אבותיו בשנת 1995, כבר לאחר התפרקות ברית המועצות, בעודו תר אחר מייסד בית פנדורין, המוסקטר קורנליוס, ששירת בשירות הצאר בשנת 1675 ומת במוסקבה ב-1682.
עלילת הספר מתרחשת בשנת 2001, שש שנים לאחר אירועי הספר הקודם.
ניקולס נשוי כעת ויש לו 2 ילדים.
הוא ויתר על אזרחותו הבריטית לטובת זו הרוסית ובדומה לספר הקודם, גם הפעם יוצא לתור אחר אבות אבותיו ומתוודע לדניאל וונדורין, שחי בימים האחרונים לשלטונה של יקתרינה הגדולה.
במקביל, ניקולס מעורב בסדרת פשעים שבהם ילדיו ובנו של אחד האוליגרכים מוצאים את עצמם מאוימים.
פנדורין יוצא לחפש אחר כתב יד אבוד של פ.מ., טיוטה ראשונית של החטא ועונשו.
הספר מורכב משני כרכים ויצא לאור ב-2006.
רוסיה, 2009. בעקבות המשבר הכלכלי העולמי ניקולס פנדורין יוצא לטייל באוקיינוס האטלנטי בספינת הפאר "הבז".
בעוד "הסנונית" הוא שמה של פריגאטה ששטה באותו אוקיינוס בשנת 1702. פנדורין מקבל מדודתו הבריטית, סינתיה, מכתב שנכתב על ידי אפין, כינויו של לאיטיטיה פון דורן ואחיינו של קורנליוס פון דורן שהוביל מסע בעקבות אוצר אבוד.
הרפתקאות הסוכן הנרי היא סדרת טלוויזיה מונפשת אמריקאית שיצר דן שניידר.
בארצות הברית, הסדרה החלה את שידוריה ב-15 בינואר 2018 בניקלודיאון.
את הסדרה באנגלית מדבבים שחקני סדרת הטלוויזיה "הסוכן הנרי".
בישראל, הסדרה החלה את שידוריה ב-29 ביולי 2018 בערוץ ניקלודיאון בדיבוב העברי.
הסדרה הסתיימה ב-14 ביוני 2018 ובישראל ב-9 באוגוסט 2018.
הסדרה מספרת על עלילותיהם של קפטן מן וקיד דיינג'ר ועל הרפתקאותיהם בלחימה יחדיו בפושעים ובאיומים שונים.
עונהמספר הפרקיםתקופת שידור מקורית תקופת שידור בישראל הפרק הראשוןהפרק האחרוןהפרק הראשוןהפרק האחרון11015 בינואר 201814 ביוני 201829 ביולי 20189 באוגוסט 2018
הנרי הארט (קיד דיינג'ר) - נער בן 13. עוזרו של גיבור העל קפטן מן.
כגיבור על שמו הוא "קיד דיינג'ר" .
ריי מנצ'סטר (קפטן מן) - גיבור העל של העיר סוולויו הנקרא קפטן מן .
הנרי הוא עוזרו ללחימה במעשי הפשע של העיר.
שוואז שוורץ - עוזרו של ריי במאורה, נמוך ושמן, בהיר עור.
שרלוט - ידידה של הנרי, חכמה מאוד ועם סקרנות גדולה.
היא כנה, חושבת מחוץ לקופסה, ותמיד עוזרת לכולם.
ג'ספר דנלופ - החבר הכי טוב של הנרי מאז גיל 5, וידידה של שרלוט.
פייפר הארט - אחותו של הנרי, בת 9. פעמים רבות היא ערמומית, מתוחכמת מאוד ונוטה לצעוק הרבה.
בימוי הדיבוב והפקתו נעשו על ידי מאיה מיטלפונקט, ענבר שטגר עזרא והדס מוזס.
שם הדמותשחקן/ית במקורמדבב/ת בעבריתהנרי הארטג'ייס נורמןדניאל מגוןריי מנצ'סטרקופר ברנסאורי זלצמןשרלוטריאלה דאונסמאיה מיטלפונקטשווזמייקל די.
כהןליאור חקוןג'ספר דאנלאפשון ריאן פוקסאורי הר-לב (בפרק הראשון)יובל גרבשפייפר הארטאלה אנדרסוןספיר דרמון
הרפתקאות פו הדוב , ידועה גם בשם "הרפתקאותיו החדשות של פו הדב" היא סדרת אנימציה אמריקאית קומית לכל המשפחה המבוססת על דמותו של פו הדב שהמציא הסופר הבריטי אלן אלכסנדר מילן.
הסדרה הופקה על ידי חברת "Walt Disney Television", הופצה על ידי חברת "Disney–ABC Domestic Television", בוימה על ידי קארל גורס, צ'ארלס אוגוסט ניקולס, טרנס הריסון, קן קסל וג'יימי מיטשל, ונכתבה על ידי מארק זסלאב, דוו רוס, ברוס טלקינגטון, קרטר קרוקר, ריץ' פוגל, דאג האטצ'יסון, לארי ברנרד, דייוויד סילברמן ולן אולי.
הסדרה שודרה לראשונה בארצות הברית בערוץ דיסני ב-17 בינואר 1988, ולאחר מכן בערוץ ABC.
בישראל הסדרה שודרה לראשונה בדיבוב לעברית בשנת 1993 בערוץ הראשון, ולאחר מכן בערוץ 2 במסגרת "זמן דיסני".
לסדרה נוצרו 4 עונות ו-50 פרקים באורך 23 דקות.
שפת המקור של הסדרה היא אנגלית (הסדרה דובבה לשפות נוספות, ביניהן: עברית).
בכל פרק בסדרה, פו הדב וחבריו עוברים הרפתקאות שונות ביער ת"ק פרסאות.
שם הדמותמדבב/ת באנגליתמדבב/ת בעבריתפו הדבג'ים קאמינגסיובל זמירכריסטופר רוביןטים הוסקינס / אדאן גרוסמיכאל הנגבי (1993) / לירון לב (1998-1999)טיגרג'ים קאמינגס / פול ווינצ'לאיציק סיידוףחזרזירג'ון פידלרעפרון אטקיןארנביקן סנסוםדב רייזראיורפיטר קאלןאלי גורנשטייןגופר מיכאל גוהגיל זמקינשוףהאל סמית'יעקב בוךרוניקולס מלודירונה דניאלי (1993)קנגהפטריסיה פאריסשפרירה זכאיקריינותשפרירה זכאי
בישראל, שתי העונות הראשונות של הסדרה שודרו לראשונה בשנת 1993 בערוץ הראשון, לפני שהוקם ערוץ 2 המסחרי.
שתי העונות הנוספות של הסדרה שודרו בין השנים 1998–1999 בערוץ 2 במסגרת "זמן דיסני".
לפני שהסדרה שודרה בטלוויזיה היא הופצה בקלטות וידאו על ידי חברת "פורום פילם", שם הדיבוב היה שונה מבחינת האינטונציות והדיבוב של המדבבים - את כריסטופר רובין דיבב איתי בארלי, ואת גופר דיבב הראל קלמרו.
הרפתקאות הפירטים היא סדרת טלוויזיה קנדית לילדים בהנפשה ממוחשבת, ששודרה בעבר בישראל בדיבוב עברי בערוץ הופ!
והטלוויזיה החינוכית הישראלית ומאוחר יותר ב +A הסדרה מלמדת את הקהל הצעיר מושגים שונים בתחום היצירה והאמנות.
הסדרה מתמקדת בארבעה פירטים שמפליגים בספינתם, המונה ליזה, ומנסים להחזיר את הצבעים והאומנות שלקחה המלכה אפרורית.
על ארבעת הפירטים נמנים קליאו הנסיכה, שנאלצה להימלט מהמלכה משום שאהבה אומנות, ולכן חברה לליאו, פרסקו ושילדון בהימלטותה מהמלכה.
מנגד, המלכה אפרורית שולחת את רב החובל זעף לתפוס את הפירטים, אך הוא נכשל במשימה זו שוב ושוב.
הרפתקאות פינוקיו הוא סרט אמריקאי-צ'כי-צרפתי-בריטי-גרמני לכל המשפחה מסוגת הרפתקאות ופנטזיה.
הסרט מבוסס על הרומן "הרפתקאותיו של פינוקיו" שכתב קרלו קולודי.
הסרט בוים על ידי סטיב בארון ונכתב על ידו יחד עם שרי מילס, טום בנדק ובארי ברמן.
הסרט הוקרן לראשונה בארצות הברית ב-26 ביולי 1996. בישראל הסרט הוקרן לראשונה בדיבוב לעברית בשנת 1997. אורך הסרט הוא כ-96 דקות ושפת המקור שלו היא אנגלית (הסרט דובב לשפות נוספות, ביניהן עברית).
הסרט הרוויח ממכירות הכרטיסים כ-15,094,530 דולר.
בשנת 1999 יצא לסרט סרט המשך בשם "הרפתקאותיו החדשות של פינוקיו" אשר הופץ ב-DVD.
הסרט מתאר את עלילת הרומן "הרפתקאותיו של פינוקיו" שכתב קרלו קולודי.
פינוקיו הוא בובת עץ שהפכה לאנושית על ידי מכת ברק שיצאה מעץ.
כמו כל ילד, פינוקיו נוטה להסתבך בצרות.
הוא הסתבך עם צמד הנבלים פלינט החתולה ווולפה השועל, אשר גרמו לו להגיע לאי של לורנציני, אי בו ילדים הופכים לחמורים ועבדים.
את פינוקיו בנה ג'פטו אשר בהתחלה לא קיבל אותו כבן, אבל לאחר ההסתבכויות של פינוקיו הוא נהיה חמים אליו.
בסיום הסרט פינוקיו נהפך לילד אמיתי.
במאי הדיבוב של הסרט בעברית היה שרון כהן.
כמעט עשור לפני שהסרט יצא, במאי סטיב בארון וג'ים הנסון שקלו לעשות גרסת לייב-אקשן לפינוקיו.
הם פנו אל חברת וולט דיסני עם הרעיון, אך דיסני דחו אותו.
שנים לאחר מכן, המפיק לורנס מורטורף שלח לסטיב בארון תסריט לסרט המבוסס על הרומן "הרפתקאותיו של פינוקיו", וכך העבודה על הסרט התחילה.
הסרט צולם בקרואטיה, בפראג, בצ'סקי קרומלוב וב-High Force.
דמותו של פינוקיו היא אנימטרוניקה שנוצרה על ידי Jim Henson's Creature Shop.
פפה הצרצר הוא הנפשה ממוחשבת.
אחד השינויים הגדולים ביותר בצילומים היו שהחליפו את וואלאס שון בדייוויד דויל כדמותו של פפה הצרצר.
עם זאת, קולו של וואלאס שון נשמע בטריילר הסרט.
בגרסה העברית של הסרט, טוביה צפיר דיבב את סבא ג'פטו, כשאת פינוקיו דיבב בנו, יוני צפיר.
הסרט נעשה בתקציב של 25 מיליון דולר.
בארצות הברית לא הצליח הסרט, והוא הכניס בסה"כ 15,094,530 דולר ממכירות הכרטיסים.
הסרט קיבל את הדירוג "רקוב" מאתר "Rotten Tomatoes".
בסדרת הביקורות הטלוויזיונית, Siskel & Ebert, רוג'ר איברט הביע אכזבה מן הסרט, ואילו ג'ין סיסקל שיבח את האפקטים.
בנוסף ג'ין סיסקל העיר שהוא מאמין שהסרט הוא עיבוד נאמן לספר, לעומת הסרט של דיסני, פינוקיו, שסטה ממנו בצורה משמעותית.
בכתבה "The Persistent Puppet: Pinocchio's Heirs in Contemporary Fiction and Film", מצאו שהסרט נאמן יחסית לרומן המקורי, למרות שיש בו הבדלים גדולים כמו החלפת הפיה בדמותה של לאונה.
לסרט יצא פסקול מוזיקלי באורך 64:38 דקות הכולל 14 שירים שבוצעו על ידי משתתפי הסרט.
מנהל המוזיקה של הסרט בגרסה העברית היה שרון כהן.
לסרט יצא סרט המשך בשם "הרפתקאותיו החדשות של פינוקיו" אשר הופץ ב-DVD.
הסרט הופץ לראשונה בארצות הברית ב-15 בנובמבר 1999. בישראל הסרט הופץ לראשונה בדיבוב לעברית בשנת 2003. בסרט ג'פטו הופך לבובה לאחר ששתה משיקוי שקיבל מפינוקיו מקרנבל בודד.
רק שני שחקנים חזרו לשחק את דמותם, מרטין לנדאו חזר לשחק את דמותו של ג'פטו, ואודו קייר חזר לשחק את דמותו של לורנזיני.
גבריאל תומסון שיחק את פינוקיו במקום ג'ונתן טיילור תומאס.
הסרט צולם בעיר לוקסמבורג שבלוקסמבורג.
הרפתקאות שלושה רוסים ושלושה אנגלים באפריקה החמה הוא רומן הרפתקאות מאת הסופר הצרפתי ז'ול ורן, והוא חלק מהסדרה "מסעות יוצאי דופן".
הפרסום הראשון של הרומן היה במגזין "Magasin d'Éducation et de Récréation" מ-20 בנובמבר 1871 עד 5 בספטמבר 1872, בשם "הרפתקאותיהם של שלושה רוסים ושלושה אנגלים באפריקה החמה".
בספר נפרד פורסם הרומן תחת הכותרת "הרפתקאותיהם של שלושה רוסים ושלושה אנגלים" ב-29 באוגוסט 1872. ב-31 באוקטובר 1872 פורסם הרומן במהדורה מאוירת (של 53 איורים), שכללה גם את הרומן העיר השטה, שהיה הכרך השישי של "מסעות יוצאי דופן".
הספר מחולק לעשרים ושלושה פרקים:
פרק ראשון – על גדת נהר אורנג'
פרק שני – הכרה רשמית
פרק שלישי – התגברות על המכשול
פרק רביעי – כמה מילים על המונה
פרק חמישי – כפר בצ'ואן
פרק שש – בו מסתיימת ההיכרות
פרק שבע – בסיס משולש
פרק שמונה – מרידיאן עשרים וארבע
פרק אחד-עשר – בו נמצא ניקולא פלאנדר
פרק שתים עשרה – ציון דרך בסגנון סר ג'ון
פרק שלוש עשרה – בסיוע האש
פרק ארבע עשרה – הכרזת מלחמה
פרק חמש עשרה – מילה אחת נוספת
פרק שש עשרה – הרפתקאות שונות
פרק שבע עשרה – חוף המדבר
פרק שמונה עשרה – מדבר
פרק תשע עשרה – משולש או מוות
פרק עשרים – שמונה ימים בראש סקורצף
פרק עשרים ואחת – פיאט לוקס
פרק עשרים ושניים – בו איבד ניקולא פלאנדר את העשתונות
פרק עשרים ושלוש – מפלי זמבזי
משלחת גיאודזית, המורכבת משלושה מדענים אנגלים ושלושה רוסים, יוצאת באוניה "המלכה והצאר" לדרום אפריקה.
הידיעה על תחילת פעולות האיבה במרץ 1854 בין שתי המעצמות (הממלכה המאוחדת והאימפריה הרוסית) יוצרת קונפליקט אתני בין חברי המשלחת.
לאחר קבלת חדשות על תחילת המלחמה בין רוסיה לבריטניה (הכוונה למלחמת קרים בשנים 1853–1856) המשלחת מתפצלת לשני חלקים: רוסית ואנגלית, שממשיכים בנפרד את מחקרם.
הבריטים מגלים את המעקב אחר מקולולו - שבט המפורסם בשודיו.
עם זאת, הם עוקבים לא רק אחר קבוצת המדענים האנגלית, אלא גם אחר הרוסים.
גנגסטרים אלה של דרום אפריקה תוקפים את המשלחת הרוסית ומצרים על הר סקורצף, בו רוסים קובעים את המחנה שלהם.
הבריטים, לאחר ששכחו שהם אויבים של רוסים, עוזרים לעמיתיהם.
לאחר שעברו מצור ארוך ומבחן רעב, גיבורי הרומן לאחר התקיפה נסוגים לאגם ובורחים מהשודדים, לאחר שסיימו כבר את מחקרם.
קופים חוטפים את רישומי המחקר של ניקולאי פלאנדר.
חברי המשלחת יוצאים לשביל החוטפים ומצילים את הרישומים.
לאחר סיום המחקר, חברי המשלחת המשותפת חוזרים בספינה אוסטרית לתעלת סואץ.
הרומן מסתיים בכך שהמדען האנגלי ויליאם אמרי מרגיע את עמיתו הרוסי מיכאיל צורן שידידותם תימשך למרות זאת.
הרפתקאות זאק וקריסטה בפרנגלי הוא סרט הנפשה אמריקאי שיצא ב-10 באפריל 1992.
בשנת 1998 יצא לסרט המשך בשם "פרנגלי 2: מבצע הצלה".
קריסטה היא פיה סקרנית וטבעית אשר חיה בפרנגלי, יער גשם חופשי מהתפרצות בני אדם.
הפיות בפרנגלי חיו פעם בשלום עם בני האדם, אולם הם לא האמינו בהם עוד אחרי המקרה עם הרוח האפלה הקסוס.
קריסטה היא העוזרת של מגי, פיה אמהית אשר כלאה את הקסוס בעץ.
יום אחד קריסטה חוקרת חלק חדש ביער ופוגשת את לפי, עטלף פירות אשר הסביר שבני אדם עשו בו ניסויים, נתנו לו אישיות בלתי יציבה ורברבנית.
אולם, הפיות סירבו להאמין לו, מלבד קריסטה, אשר התנדבה לבדוק את המצב.
היא רואה את זאק, חוטב עצים צעיר, וקריסטה מכווצת אותו בטעות כאשר היא ניסתה להציל אותו מעץ נופל, אף על פי שהיא לא יודעת איך להחזירו להיות גדול.
העץ בו הקסוס כלוא נכרת בידי טוני וראלף, העוזרים של זאק.
הקסוס החל במהרה להחזיר את כוחותיו ולאכול את הפסולת.
הוא גורם לבני האדם לנסוע את פרנגלי.
בפרנגלי, זאק פוגש את פיפס, פיון אשר מקנא ביחסיו של זאק עם קריסטה.
זאק מתחיל להתאהב בקריסטה, אולם הוא מסתיר את הסיבה האמיתית שבני האדם חזרו.
כאשר הקסוס חוזר ומרעיל את העצים והנהרות, זאק הבין סוף סוף שבני האדם הורסים את היער.
הפיות מגנות על בתיהן, אבל הן יודעות שלהילחם זה חסר תקווה.
זאק אמר ללפי לעצור את המכונה לפני שיהרוס אץ פרנגלי והפיות.
כאשר זאק מודה בפני טוני וראלף, האקסוס שולט על המכונה ומתחיל להשמיד את היער.
מאגי הקריבה את עצמה כדי לתת לפיות הזדמנות, ומספרת לקריסטה שתזכור את כל מה שהיא למדה ממנה.
זאק מתכוון לעצור את המכונה, ולמנוע מהקסוס לשלוט על כוחה, אולם הקסוס מוכיח את עצמו בתוך השמן של המכונה ומתחיל להבעיר אש ביער.
כאשר קריסטה הייתה עלולה להקריב את עצמה כדי לעצור את הקסוס, פיפ ושאר הפיות הפגינו את כוחן הרב שהן קיבלו, דבר אשר גרם לזרע שקריסטה שתלה להתחיל לגדול לגמרי.
הקסוס והמכונה התרשמו מהעץ החדש בגבול של פרנגלי אשר צמח ופרח.
קריסטה מופיעה אחרי המלחמה, הצליחה לשרוד והפכה ליורשת של מאגי בתור פיה קסומה.
היא נתנה לזאק את הזרע, ואמרה לו לזכור את כל מה שקרה ובעצב היא החזירה אותו לגודלו הרגיל.
כאשר נזכר בזרע בידו, הבטיח זאק לזכור את ההרפתקה וזרע את הזרע באדמה לפני שסיפר לטוני וראלף שדברים עשויים להשתנות ויחד הם עוזבים את היער.
הזרע צמח לגודלו הרגיל של פרנגלי וקריסטה עפה עם פיפס ולפי יחד.
רובין ויליאמס – באטי קודה
גרייס זבריצקי – קריינית / מאגי לון
דני מאן – אבא של קריסטה / אש
דב רייזר – אבא של כריסטה / דמויות שונות
הרפתקאות הלו קיטי וחברים היא סדרת הנפשה ממוחשבת הונג קונגית-יפנית-אמריקאית לילדים, אשר מבוססת על דמותה של הלו קיטי ודמויות נוספות של החברה היפנית "Sanrio".
הסדרה בוימה על ידי מת'יו סוונסון ובילי פרוליק, הידוע כאחד הכותבים של הסרט "מדגסקר".
הסדרה שודרה במקור בהונג קונג בערוץ TVB Jade, החל מ-16 בפברואר 2008 עד שנת 2009. בישראל הסדרה שודרה לראשונה בערוץ הופ!
לסדרה הופקה עונה אחת הכוללת 52 פרקים באורך 12 דקות.
הסדרה זכתה במספר פרסים והכרות, ביניהם Hong Kong ICT Awards בשנת 2008.
הסדרה עוקבת אחר הלו קיטי, חתולה אשר בכל פרק לומדת ערכים חדשים יחד עם חבריה הטובים.
בין הערכים נמצאים ערכי המשפחה והחברות, חלק מערכי הליבה של החברה היפנית "Sanrio".
הלו קיטי (Hello Kitty) - הדמות הראשית של הסדרה.
החברה הכי טובה של מלודי.
דניאל (Dear Daniel) - חתול חכם בגילה של קיטי.
מלודי (My Melody) - ארנבת.
החברה הכי טובה של קיטי.
פוצ'אקו (Pochacco) - כלבלב ידידותי.
אוהב לשחק כדורגל, בעיקר בתור שוער.
פינגי בו (Badtz-Maru) - פינגווין אנוכי אך בעל לב טוב.
קוואקי (Keroppi) - צפרדע בעל נטייה להמציא דברים.
אוהב לנהוג במכוניתו ולשחק עם צעצועים חדשים.
White) - מורה בבית הספר של קיטי וחבריה.
קיקי וללה (Kiki & Lala) - אחים תאומים בעלי כוחות קסומים.
הדיבוב העברי בוים על ידי מייה קדוש, והופק על ידי אפרת אולמן ויורם שרתוק.
גבריאלה לואיס - הלו קיטי
מייה קדוש - פוצ'אקו / קיקי
עינת אזולאי - קוואקי / ללה
אורלי תגר - פינגי בו
עמי מנדלמן - מר וויט
הרפתקאות פרנטיש וירוויץ' (בבלארוסית: Авантуры Пранціша Вырвіча; ברוסית: Авантюры Прантиша Вырвича; משווק במדינות המערב בשם Adventure Prentice of Wyrwich) הוא סרט קולנוע בלארוסי בהפקת בלארוספילם מסוגת הדרמה ההיסטורית והפנטזיה.
מבוסס על הרומן באותו השם שכתבה הסופרת הבלארוסית לודמילה רובליבסקאיה והוא הסרט ההיסטורי הראשון בהיסטוריה של הקולנוע הבלארוסי.
זהו סרט הרפתקאות היסטורי הראשון מאז הקולנוע הסובייטי שמופק בבלארוס.
הבמאי אלכסנדר אניסימוב אסף לצורך הצילומים צוות בלארוסי.
בנוסף לסרט קולנוע באורך מלא, הסרט ייצא גם בגרסה מורחבת יותר כמיני-סדרת טלוויזיה באורך 176 דקות, שתשודר בערוץ הראשון של החברה הבלארוסית לרדיו וטלוויזיה.
אציל צעיר ממשפחה נוצרית אדוקה, פרנטיש וירוויץ', נאלץ לברוח מהמכללה הישועית במינסק, לאחר שנקם את המורה על מות חברו.
בדרך, פרנטיש הופך בטעות לבעלים של "נכס" יוצא דופן - רופא, אלכימאי ומדען, שנאלץ להיכנס לשירות בשל חובות שהצטברו.
הפגישה הופכת להיות גורלית עבור כולם - האציל הגאה והנואש וירוויץ', הרופא הכריזמטי לדניק וחביבו סלומה רניך מוצאים את עצמם במערבולת של תככים ומזימות שמקורן בכס האיחוד הפולני-ליטאי.
איוואן טרוס - פרנטיש וירוויץ'
צילומי הסרט נערכו בפברואר 2019.
הרפתקאות הצ'יפמאנקס בכדור פורח הוא סרט קולנוע קומי מוזיקלי מונפש אמריקאי משנת 1987, המבוסס על הסדרה המצוירת "אלווין והצ'יפמאנקס" שמבוססת על המותג הצ'יפמאנקס.
הסרט בוים על ידי ג'ניס קרמן והופק על ידי רוס בגדאסאריאן ג'וניור.
הסרט יצא במהלך שידור העונה החמישית של הסדרה "אלווין והצ'יפמאנקס".
לאחר שדייב נסע לאירופה לנסיעות עסקים, הצ'יפמאנקס נשארו בבית עם השמרטפית שלהם, גברת מילר.
לאחר מכן, הצ'יפמאנקס והצ'יפטס יוצאים ביחד למסע ברחבי העולם בכדור פורח וזאת על מנת למנוע מחבורת מבריחי יהלומים להבריח יהלומים בשווי של מאה אלף דולר כאשר הם עצמם מתכננים להשיב אותם לידיים המקוריות באמצעות בובות בדמותם.
רוס בגדאסאריאן ג'וניור - אלווין, סיימון ודייב סוויל
ג'ניס קרמן - תאודור סוויל והצ'יפטס: בריטני, ג'נט ואלינור מילר
דודי גודמן - גברת מילר
סוזן טיירל - קלאודיה פורשטיין
אנתוני דה לונגיס - קלאוס פורשטיין
פרנק ולקר - סופי, הכלבה של הפורשטיינים / תינוק פינגווין / צ'יף
קן סנסום - המפקח ג'מאל
לאחר הצלחת סדרת האנימציה ברשת NBC, רוס בגדאסאריאן ג'וניור החל ליצור קונספט לסרט באורך מלא.
הכישלון של סרט האנימציה "הקדירה השחורה" בשנת 1985 הביא למספר פיטורים של אנימטורים מדיסני (ביניהם: גלן קין, דן האסקט ודייב פרויקסמה), ובגדאסאריאן גייס אותם לעבודה בסרט שלו.
הרפתקאות רוקי ובולווינקל היא סדרת טלוויזיה מונפשת, אשר הופקה על ידי חברת דרימוורקס הנפשה.
הסדרה היא סדרת אתחול של "רוקי ובולווינקל" ששודרה בשנות ה-60.
הסדרה הופצה במקור בפריים וידאו, כאשר העונה הראשונה עלתה ב-11 במאי 2018 והעונה השנייה ב-11 בינואר 2019. בישראל שתי העונות של הסדרה שודרו כעונה אחת בדיבוב עברי בערוץ הילדים החל מ-27 בינואר 2019. לסדרה הופקה עונה אחת הכוללת 26 פרקים.
הסדרה מספרת על עלילותיהם של רוקי הסנאי המעופף ובולווינקל האייל הקורא, הנקלעים בכל יום לסיטואציות מוזרות כדי להיות כוכבי רוק או למצוא אוצר אבוד, ומצילים את העולם מידי אויביהם בוריס בדנוב ונטשה פאטאל ומנהיג ללא חת הזומם לשלוט בעולם.
דמותמדבב/ת באנגליתמדבב/ת בעבריתרוקט "רוקי" ג'יי.
צביבראד נורמןדור סרוגותרנגול מרושעדרן נוריסמספראוהד שחרבוריס באדינובבן דיסקיןגדי לוינטשה פטאלרייצ'ל בוטרהטליה ברקאיסבתא וינקלקלי קאלגרןמנהיג ללא-חתפיוטר מייקלגלעד קלטרהבמאית פיצ'פאזFuschia!מייה קדושד"ר לאסוגריי גריפין
הרפתקאות רובין הוד הוא סרט קולנוע אמריקאי בצבעי טכניקולור משנת 1938 בבימויו של מייקל קורטיז, עם ארול פלין ואוליביה דה הבילנד בתפקידים הראשיים.
התסריט מתבסס על אגדות רובין הוד שבתקופת היעדרות של ריצ'רד הראשון, מלך אנגליה במסע הצלב השלישי, לחם נגד הנסיך ג'ון אחיו של המלך ששאף להחליף אותו כמלך ודיכא עם מרעיו את האזרחים הסקסונים המדוכאים.
ב-1995 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס על היותו בעל "חשיבות תרבותית, היסטורית ואסתטית".
שנת 1191, ריצ'רד הראשון, מלך אנגליה (איאן הנטר) שבוי וכלוא על ידי ליאופולד דוכס אוסטריה בשובו ממסע הצלב השלישי הדורש כופר לשחרורו.
באנגליה מנצל אחיו, הנסיך ג'ון (קלוד ריינס) להכריז על עצמו כמלך ולדכא את הסקסונים בעזרת מרעיו - גיא איש גינסבורן (בזיל רת'בון) והשריף של נוטינגהאם (מלוויל קופר).
מי שעומד נגדם הוא רובין הוד.
כאשר מוץ' בן הטוחן (הרברט מנדין) נתפס בעת צייד אייל על ידי גיא איש גינסבורן ועומד להיות מוצא להורג על פגיעה ברכוש המלך, מתערב רובין וחיילו עם גיא ומשחרר אותו.
רובין מגיע לטירת נוטינגהאם ומכריז לפני הנסיך ג'ון, גיא איש גינסבורן, השריף של נוטינגהאם וליידי מריאן (אוליביה דה הבילנד) כי יילחם למען החזרת המלך צ'ארלס לכיסאו.
ג'ון פוקד לתפוס אותו אך רובין מצליח לברוח ומגייס לצידו את מוץ' בן הטוחן (הרברט מנדין), וויל סקרלט (פטריק נולנס), ג'ון הקטן (אלן הייל), הנזיר טאק (יוג'ין פאלט) ועוד איכרים סקסונים הנאנקים תחת שלטונו של ג'ון.
רובין ולוחמיו פוגעים בגובי המס של ג'ון העושקים את האיכרים.
צבאו של רובין גדל והם מצליחים להתקיף שיירה עם אוצר מטבעות גדול.
הם שובים את גיא איש גינסבורן, השריף של נוטינגהאם וליידי מריאן.
רובין מפגיש את מריאן עם האיכרים המדוכאים ומראה להם שהוא מחלק להם את האוצר והיא מתאהבת בו.
הוא משחרר אותם בהשפעת מריאן והם מגיעים לג'ון שמחליט שיש לתפוס את רובין ולהוציאו להורג.
גאי מתכנן מלכודת לג'ון ומכריז על תחרות קליעה בקשת וחץ.
רובין מגיע לתחרות מחופש וזוכה במקום ראשון אך מתגלה, נאסר ונדון למוות בעריפת ראש.
לוחמיו של רובין מסתננים לקהל הצופים וממש לפני ההוצאה להורג הם מתקיפים ומשחררים אותו.
בינתיים מתכננים ג'ון ויועציו איך לחסל את רובין ושולחים אדם לחסל אותו.
מריאן מאזינה לשיחה וכותבת מכתב אזהרה לרובין אך גאי מגלה את המכתב והיא נאסרת ועומדת להיות מוצאת להורג באשמת בגידה לאחר הכתרת ג'ון.
לפני מאסרה היא מספיקה לשלוח את המשרתת שלה בס (אונה או'קונר) להזהיר את רובין.
בדרך נתקל מוץ' באדם שנשלח להרוג את רובין ומצליח להרוג אותו.
בינתיים חוזר המלך ריצ'רד לאנגליה מחופש.
רובין ולוחמיו פוגשים אותו אבל רק שריצ'רד בטוח שרובין אתו, הוא מזדהה.
ריצ'רד מארגן פשיטה על מנזר הכמרים השחורים ובעת טקס ההכתרה של ג'ון הוא מכריח את הבישוף של הכמרים השחורים (מונטגיו לאב) שעתיד להכתיר את ג'ון, להכריז כי הוא מסרב להכתיר אותו.